ตอนเด็กๆจำได้ว่าอากงชอบพามาเดินเล่นวิ่งเล่นที่สวนลุมอยู่บ่อยๆ เป็นความทรงจำที่ชอบมากจนถึงทุกวันนี้ค่ะ พอโตขึ้นก็ได้มาวิ่งที่สวนลุมบ่อยๆอยู่ช่วงนึง แต่ความรู้สึกต่างกันกับตอนนั้นเยอะค่ะ เพราะตอนนั้นอากงจะขับรถเก๋งสีแดงๆหอบหิ้วลูกหลานมาเต็มรถมาวิ่งเล่นกัน เสร็จแล้วก็หาข้าวต้มทานก่อนกลับบ้าน ร้านนี้เราไม่แน่ใจเหมือนกันว่าเป็นร้านที่อากงพามาทานตอนเด็กๆรึเปล่า คือไม่แน่ใจว่าร้านจะอยู่มานานแล้วมั๊ย เพราะก็น่าจะเลยสิบกว่าปีแล้ว

-บรรยากกาศ-
ตัวร้านตั้งกับข้าวเรียงรายไว้ที่หน้าร้านที่มีถึง 2 ร้านค่ะ เรียกว่าตั้งเรียงไว้พร้อมให้ลูกค้ายกไปเลย กับข้าวก็มีหลายอย่าง พวกน้ำแกงทางร้านจะตั้งไฟไว้ให้ร้อนๆ ส่วนข้าวต้มจะมีพี่เค้ายกใส่ถาดมา เราก็หยิบตามที่เราต้องการค่ะ

-เมนูของทางร้าน-
เปาะเปี๊ยะทอด กับข้าว ข้ามต้ม น้ำข้าวต้ม และข้าวสวย

-เมนูที่ได้ทาน-
วันนี้เลือกเป็น "ยำไข่เค็ม" ไข่เค็ม 2 ฟองผ่าครึ่ง ราดด้วยน้ำยำที่เคล้ากับหอมแดงแะพริกซอย "หมูสับผัดหนำเลี๊ยบ" หมูมีมันนิดเดียวผัดกับหนำเลี๊ยบรสออกเค็มๆ มัน กับ "ต้มมะระ" ที่ใส่ผักดอง และมะเขือลูกใหญ่มาด้วย เสิร์ฟมาร้อนๆ หอมๆ รสกลมกล่อมค่ะ เปรี้ยวๆ มะระขมไม่มาก กับข้าวทานกับข้าวต้มข้าวกล้องร้อนๆอร่อยเลย เราทานกับข้าว 3 อย่าง ข้าวต้ม 1 ถ้วย และน้ำข้าวต้ม 1 ถ้วย ราคา 110 บาทค่ะ

-การบริการ-
ตอนยกกับข้าวเรายกไปเองค่ะ แต่มีพี่ผู้ชายเสิร์ฟข้าวต้มพร้อมช้อนและตะเกียบมาให้ พี่เค้ายิ้มแย้ม คุยเล่นค่ะ

-การเดินทาง-
ร้านอยู่ตรงส่วนขายอาหารในสวนลุมค่ะ

-ที่จอดรถ-
ลานจอดรถภายในสวนลุม

KiMCHi WaSaBi
06/05/2017